stanford-oval/wikipedia huggingface dataset:
מדמה מעבורת החלל
פרופיל טיסה

השימוש במטוס האימון היה דבר קריטי עבור האסטרונאוטים שהנחיתו את מעבורת החלל, מכיוון שבהנחתת המעבורת היה לטייס רק ניסיון אחד לנחות, מאחר שלמעבורת לא היו מנועים מותאמים לאוויר שמצוי בכדור הארץ.
על מנת לדמות את קצב הירידה ותכונות הגרר האמיתיות של המעבורת בגובה 37,000 רגל, כן הנסע הראשי (לא כולל הגלגלים הקדמיים) הורד והמנועים הועברו למצב "רוורס". המדפים של המטוס יכלו לנטות כלפי מעלה כדי להפחית את העילוי או לנטות מטה (כמו במטוס רגיל) כדי להגביר את העילוי.
כיסויים הוצבו על חלונות תא הטייס מצד שמאל כך שהטייס יראה בדיוק מה שיראה כשיהיה במעבורת. מערכות הבקרה והשליטה הרגילות הוחלפו במערכות זהות לאלו שיש במעברות בעוד המערכות הרגילות הועברו לצד הימני של תא הטייס, שם ישב מדריך הטיסה. גם למדריך הטיסה וגם לטייס המתאמן יש תצוגה עילית זהה לזו שיש במעבורת.
במהלך אימון נחיתה הביא הטייס המתאמן את המטוס למצב זהה למצב הקיים במעבורת וביצע יעף על פני המסלול בגובה 20 רגל, אז לקח מדריך הטיסה את ההגה לידיו והמריא מחדש כך שהמטוס לא באמת נחת (באימון).
כל מפקד משימת מעבורת וכל טייס מעבורת נדרשו לבצע לפחות 1000 נחיתות במדמה.
רשימת מדמי המעבורת

לנאס"א היו ארבעה מטוסי גאלפסטרים 2 ששימשו כמדמי מעבורת (ישנם עוד מטוסי גאלפסטרים המשמשים כמטוסי תעבורה רגילים). מספרי הזנב של המדמים היו:
N944NA
N945NA
N946NA
N947NA
ראו גם

מעבורת חלל
הערות שוליים

↑  http://www.nasa.gov/vision/space/preparingtravel/rtf_week5_sta.html
פנים מדמה המעבורת. הטייס המתאמן יושב משמאל ומדריך הטיסה יושב מימין
מאיר אנג'יל

| --- | --- |
 לידה:  1558 סופיה, האימפריה העות'מאנית
 פטירה:  1630 (בגיל 72 בערך) צפת, האימפריה העות'מאנית
 מדינה:  האימפריה העות'מאנית (1453–1844), האימפריה העות'מאנית
 מקום פעילות:  קושטא, סופיה, בלגרד
 תקופת הפעילות:  ?–1630 
 השתייכות:  ספרדים
 רבותיו:  שמואל אוזידא, חיים ויטאל, ישראל סרוג
 תלמידיו:  שלמה אלגאזי (סופד לו בספרו "אהבת עולם" והושפע מאוד מהגותו)
 חיבוריו:  קשת נחושה (1593), מסורת הברית (1619), מסורת הברית הגדול (1622)
 
הרב מאיר בן אברהם אנג'יל (שם משפחתו נכתב גם אנז'יל וגם אנג'ל; 1558, סופיה, האימפריה העות'מאנית – 1630, צפת, ארץ ישראל בתקופה העות'מאנית) היה הרב הראשי של יהודי בלגרד ויהודי סופיה.
קורות חייו

נולד בסופיה לר' אברהם שהיה ראש הקהילה של יהודי סופיה. בצעירותו עלה לארץ ישראל, התיישב בצפת, והיה תלמידם של שמואל אוזידא וחיים ויטאל. אנג'יל מציין בכתביו גם את ישראל סרוג כאחד ממוריו, וגם אלעזר אזכרי. בהמשך, כיהן ברבנות בקושטא.
ב-1593 פרסם את ספרו "קשת נחושה" שעסק באתיקה ובמוסר.
בראשית המאה ה-17 הגיע לבלגרד וכיהן כרב הראשי של הקהילה. ב-1617 סיים את כהונתו, נקרא לסופיה, ובה כיהן כרב ראשי וכאב בית הדין הרבני לאחר פטירתו של הרב אהרן מלטי.
ב-1619 פורסם בקרקוב ספרו "מסורת הברית". ב-1622 פורסם במנטובה ספרו "מסורת הברית הגדול". בכתביו הוא הרחיב ופיתח את פרשנותם של יעקב בן אשר ומשה אלשייך. פסיקתו האחרונה בבית הדין הרבני בסופיה ניתנה ב-27 באפריל 1628. סמוך למועד זה פרש מתפקידו ובמקומו מונה לרב הראשי של יהודי סופיה הרב אברהם בן אשכנזי.
הרב מאיר אנג'יל שב לארץ ישראל, השתקע בצפת ובה נפטר ב-1630.
הערות שוליים

↑  מסורת הברית הגדול, פרשת מצורע, אות תצא, דף ס ע"ג, ופרשת שופטים, אות תתקמד, דף כו ע"ד.
↑  דוד פיפאנו, שלשלת רבני סופיה ובולגריה, בתוך: אנציקלופדיה של גלויות - יהדות בולגריה, ירושלים, 1967, עמוד 139.
↑  ג'ני לבל, עד הפתרון הסופי, היהודים בבלגראד 1541–1942, הוצאת הקיבוץ המאוחד, 2006, עמוד 52.
↑  הקהילה היהודית בבלגרד, חכמים, רבנים ודיינים, בתוך: צבי לוקר (עורך), פנקס הקהילות - יוגוסלאוויה, הוצאת יד ושם, 1988, עמודים 59-58.
↑  הרב מאיר בן אברהם אנג'יל, באתר encyclopedia.com (באנגלית).
| --- | --- |
בקרת זהויות :  LCCN: no2008037803  NTA: 24153707X  VIAF: 51493462   WorldCat (עם VIAF): 51493462
מגדריזם

מגדריזם (או ג'נדריזם) הוא גישה תרבותית המכירה במגדר בנוסף למין.
בינאריות מגדרית

בינאריות מגדרית (gender binarism) היא גישה המאמינה כי מגדר הוא בינארי. לפי גישה זו, מין ומגדר מקושרים זה לזה בקשר הדוק ובלתי ניתן להפרדה. האמונה שהמין כפי שנקבע בעת הלידה אמור לקבוע תכתיבים מגדריים (כולל התנהגות, לבוש, מראה, דיבור, בחירת מקצוע ועוד) מחזקת גישה שלילית כלפי מי שהופעתו או התנהגותו אינן עולות בקנה אחד עם הציפיות המגדריות של החברה.
גישת המגדריזם רלוונטית במיוחד לאנשים בספקטרום הטרנסג'נדרי, והיא מוצהרת לעיתים קרובות כבסיס לטרנספוביה ולאלימות נגד טרנסג'נדרים.
כמו הומופוביה, סקסיזם, גזענות וגילויי עוינות אחרים, מגדריזם נחשב למערכת אמונות חבויה בחברה גם ללא אימוצו כאידאולוגיה או כחלק מתנועה אלא כמבוסס-תרבות.
ספקטרום מגדרי

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
TERF

"פמיניסטיות רדיקליות מדירות טרנסיות" ‏(Trans Exclusive Radical Feminists) מתנגדות להחשבת נשים טרנסג'נדריות כנשים ומדירות אותן ממרחבים של נשים בלבד. הן מחשיבות את כל הזהויות המגדריות כהבניה חברתית, מגדירות "בן" או "בת" מלידה ללא קשר להתנהגות בהמשך החיים, פוסלות כל הגדרה המבוססת על הזדהות עצמית (בנפרד מהמין או בקשר הדוק אליו) ומתנגדות להליכים להתאמה מגדרית בילדים ונוער, כולל בלוקרים (Puberty blocker).
ראו גם

טרנספוביה
מגדר שלישי
מונסטון (קומיקס)

| --- | --- |

מונסטון, כפי שהיא מופיעה בחוברת Ms. Marvel Vol.2 #46 מאוקטובר 2009, אמנות מאת סאנה טקדה.
 סוג:  נבלת-על
 הוצאה לאור:  מארוול קומיקס
 הופעה ראשונה:  Captain America #192 (דצמבר 1975)
 יוצרים:  מארב וולפמן פרנק רובינס
 מידע
 שם אמיתי:  קרלה סופן
 כינויים:  מטאוריט, קייט סורנסון, "גברת מארוול", "קפטן מארוול"
 סטטוס:  פעיל
 מקום לידה:  ון נויס 
 מקצוע:  פושע, פסיכולוג
 כוחות:  כוח על-אנושי, מהירות על-אנושית, סיבולת על-אנושית, מניפולציה על כוח הכובד, תעופה, פרצי פוטונים, שינוי מצב צבירה, הפקת אור, שליטה מינורית במולקולות.
 צורה:  גברת מארוול 
 חברה בקבוצה:  ת'נדרבולטס, תעשיות רייבנקרופט
 חברה לשעבר בקבוצה:  האוונג'רס האפלים, אדוני הרשע, הפמיזונות, סוכנת בשירות "התאגיד", בעלת ברית של דוקטור פאוסטוס, שותפה של בלאקאאוט
 אזרחות:  ארצות הברית 
 דמויות קשורות
 משפחה:  קארל ומריון סופן (הורים, מתים)
 אויבים:  פולסר, גברת מארוול 
 
מונסטון (באנגלית: Moonstone, בתרגום לעברית: "אבן הירח") היא דמות בדיונית של נבלת-על המופיעה בחוברות הקומיקס האוונג'רס האפלים ביקום מארוול קומיקס. הדמות הופיעה לראשונה בחוברת Captain America #192 מדצמבר 1975 ונוצרה על ידי הכותב מארב וולפמן והמאייר פרנק רובינס.
מונסטון היא האלטר אגו של קרלה סופן, בתו של משרת אחוזה מואן נייס, קליפורניה. לאחר מות אביה, אמה עבדה בשלוש עבודות כדי לעזור לבתה לעבור את שנות המכללה, וקרלה נשבעה שלא להגיע למצב כמו של אמה - כלומר לשים את מאוויי אחרים לפני אלה שלה. למרות שסיימה לימודי פסיכולוגיה ופסיכיאטריה בהצטיינות, קרלה לא אהבה להיות תלויה במטופליה כמקור הכנסה, והיא החלה בקריירת פשע כעוזרתו של דוקטור פאוסטוס, אויבו של סטיב רוג'רס - גיבור-העל הידוע בכינוי קפטן אמריקה. בלומדה אודות לויד בלוך - מונסטון המקורי - היא הפכה לפסיכולוגית שלו ותמרנה אותו לדחות מעליו את מקור כוחותיו - אבן חן חייזרית בעלת כוחות בל יתוארו. היא השיגה לעצמה את האבן ושאבה אותה לתוכה כדי לקבל את כוחותיה. במהלך אירועי "שלטון אפל" התגלה כי לפני שהפכה לחברת ת'נדרבולטס, היא חנקה את אמה למוות ושרפה את ביתם.
מונסטון גויסה לקבוצת אדוני הרשע, ונלחמה לצידם נגד האוונג'רס. לאחר שנלחמה נגד קפטן מארוול היא נותרה משותקת לזמן מה ואף שקלה לפרוש מקריירת הפשע שלה. כאשר מונסטון המקורי חטף אותה, היא נלכדה ובחרה לרצות את זמן המאסר שלה ולנטוש את חיי הפשע. בזמן שברון זמו הקים קבוצת נבלי-על שישמשו תחלופה לגיבורי-העל, הוא הבריח את מונסטון מהכלא, ובלית ברירה היא שבה לחיי הפשע כחברה בקבוצת ת'נדרבולטס תחת הכינוי מטאוריט.
לאחר אירועי מלחמת האזרחים של יקום מארוול, מונסטון שימשה כמנהיגת השטח של קבוצת ת'נדרבולטס, וזאת כאשר נורמן אוסבורן המטורף אילץ אותה להצטרף באמצעות שוחד. הוא אף מגייס אותה לקבוצת האוונג'רס האפלים שלו במהלך אירועי "שלטון אפל", והיא משמשת כמתחזה לגברת מארוול.
הערות שוליים

↑  Ms. Marvel Vol.2 #38, June 2009
↑  The Avengers #230, April 1983
↑  Dark Avengers #1, January 2009
ערך זה הוא קצרמרבנושא קומיקס. אתם מוזמנים לתרום לוויקיפדיה ו.
מדנג

| --- | --- |
דגל מדנג

מראה רחוב במדנג
 מדינה:  פפואה גינאה החדשה פפואה גינאה החדשה
 מחוז:  מדנג
 שפה רשמית:  אנגלית, טוק פיסין
 תאריך ייסוד:  1884 
 גובה:  3 מטרים
 אוכלוסייה:  ‏
  ‑ בעיירה:  36,000 (2011)
 קואורדינטות:  5°13′00″S 145°48′00″E﻿ / ﻿5.2166666666667°S 145.8°E﻿ / -5.2166666666667; 145.8 
 אזור זמן:  UTC +10
  מפת מיקום  מפה מפורטת   (למפת פפואה גינאה החדשה מוגדלת) פורט מורסבי לאה קונדיאבה גורוקה וואבג קוקופו וייווק אלוטאו איי שלמה  א י נ ד ו נ ז י ה  או. ים ביסמרק ים האלמוגים  ים שלמה  האוקיינוס השקט מדנג(למפת פפואה גינאה החדשה רגילה) פורט מורסבי לאה קונדיאבה גורוקה וואבג קוקופו וייווק אלוטאו איי שלמה  א י נ ד ו נ ז י ה  או. ים ביסמרק ים האלמוגים  ים שלמה  האוקיינוס השקט מדנג  he tabBackground:;tabBorder:#aaa;defaultTab:0;
 
מדנג (Madang) היא עיירה בפפואה גינאה החדשה, בירת מחוז מדנג. העיירה הוקמה על ידי השלטונות הגרמנים במאה ה-19 ונקראה אז פרידריך-וילהלמשאפן (Friedrich-Wilhelmshafen). אוכלוסיית העיירה מנתה 36,000 תושבים בשנת 2011. בעיירה פועלת אוניברסיטה שבה לומדים סטודנטים מקומיים וממדינות אחרות. במחוז מדנג מדוברות 173 לשונות, כמה מהן שונות לחלוטין זו מזו.
היסטוריה

הביולוג הרוסי ניקולאי מיקלוהו מלקלאי (Николай Николаевич Миклухо-Маклай) היה ככל הנראה האירופאי הראשון שהגיע לאזור בשנת 1871. הוא שהה באזור 15 חודשים והיו לו יחסים טובים עם התושבים המקומיים עד שעזב עקב מחלת המלריה.
ב-1884 הגיעו לאזור נציגיה של חברת גינאה החדשה הגרמנית (Deutsche Neuguinea-Kompagnie) וניסו להקים בסיס לפעילותם בכמה אתרים, כולל במיקומה הנוכחי של מדנג, אך הם הוכו שוב ושוב במלריה. בסופו של דבר הם התמקמו ברבאול.
ב-1942, במלחמת העולם השנייה, כבשו היפנים את מדנג ללא קרב. בספטמבר 1943 ניסו כוחות צבא אוסטרליה לשחרר את מדנג ואת סביבתה בקרב רכס פיניסטר ונכשלו. העיירה שוחררה לבסוף ב-24 באפריל 1944. במהלך הקרב העיירה נהרסה כמעט לגמרי ונבנתה מחדש לאחר מכן.
ארגונים חוץ-ממשלתיים

מדנג מהווה בסיס לפעילותם של ארגונים חוץ-ממשלתיים רבים שפועלים בפפואה גינאה החדשה. בין הארגונים הללו ניתן למנות את קוסו אינטרנשיונל (Cuso International), שירות המתנדבים מעבר לים, (Voluntary Service Overseas), ארגון הצילו את הילדים (Save the Children), הקרן העולמית לשימור חיות הבר וארגונים נוספים.
כלכלה

התעשייה והחקלאות במדנג מתפתחים בהתמדה, בעיקר לייצוא. הגידולים העיקריים הם קוקוס, הל, קקאו וקופרה.
אקלים

האקלים במדנג הוא טרופי. הטמפרטורה היומית הממוצעת היא כ-30 מעלות צלזיוס, והטמפרטורה הלילית הממוצעת היא 23 מעלות צלזיוס. משקעים יורדים בכל השנה.
גלריה

המגדלור של מדנג
שדה התעופה של מדנג
הלגונה של מדנג
שרידי מטוס יפני ממלחמת העולם השנייה
בית חולים שדה של הצי האמריקני במדנג
וטרינר של צבא הודו מסייע לתושבים מקומיים
מפקד משלחת הסיוע של צבא ארצות הברית - אוגוסט 2007
שגריר ארצות הברית בפפואה גינאה החדשה בביקור במדנג
הערות שוליים

↑  Papua New Guinea: Provinces, Cities & Urban Localities - Statistics  - www.citypopulation.de
| --- | --- |
בקרת זהויות :  NLI: 987007560247405171  GND: 4114898-8  VIAF: 249007595   WorldCat (עם VIAF): 249007595
מודעת אבל

מודעת אבל על מותו של זאב ז'בוטינסקי
מודעת אבל על מותו של הרב אהרון לייב שטיינמן
מודעת אבל היא מודעה המודיעה על מותו של אדם או על השתתפות בצער האבלים, או מודעה המודיעה על אזכרה למנוח.
מודעת אבל המודיעה על מותו של אדם וסדרי הלווייתו מתפרסמת על ידי משפחתו של המנוח סמוך למותו. מודעה זו נתלית בדרך כלל סמוך לביתו של המנוח, במקום עבודתו ובמקומות נוספים שבהם פעל, וכן סמוך לבית האבלים. פעמים רבות מתפרסמת מודעת האבל גם בעיתונות היומית, ומתחילת המאה ה-21 מתפרסמות מודעות כאלה גם באינטרנט. מטרתה העיקרית של מודעה זו היא לזמן את מוקירי זכרו של המנוח להלווייתו. כיוון שככל שמודעה בעיתונות גדולה יותר כך גם מחירה, מודעות גדולות העידו על העושר של המשפחה האבלה.
לעיתים מפרסמים מוקירי זכרו של המנוח מודעת אבל המביעה אבלות והשתתפות בצער המשפחה. ככל שהמנוח ידוע יותר, כך מתפרסמות מודעות רבות יותר מסוג זה. מקומות עבודה רבים נוהגים, כדבר שבשגרה, לפרסם מודעות אבל על פטירתו של עובד, ומודעות השתתפות בצערו של עובד שנפטר לו קרוב המחייב אבלות. בעקבות פיגוע טרור מפרסמת ממשלת ישראל מודעת אבל ובה שמות כל הנספים בפיגוע.
למודעות האבל מבנה ונוסח שבלוניים.  לרוב הוא יכלול את הנוסח הבא:
בצער רב, אנו מודיעים על פטירתו של (קשרי המשפחה של המתאבלים; למשל: אבינו, סבנו ואחינו): שם הנפטר (באותיות גדולות). מועד ומיקום ההלוויה, מועד ומיקום השבעה.
לעיתים מתווספים ניסוחים שונים להודעה למשל שימוש בביטויים "בשיבה טובה" או "בטרם עת". לפעמים גם סיבות המוות כגון "נגאל מייסוריו" או "נפטרה בשלווה".
צורתה של מודעת האבל היא מלבן, שרוחבו גדול מגובהו. במודעות אבל שמפרסם צה"ל בעקבות נפילתו של חייל, גובה המודעה גדול מרוחבה. סגנונן של מודעות האבל בחברה החרדית שונה במידה ניכרת מזה של המודעות בשאר חלקי החברה בישראל.
מודעת אבל מתפרסמת, בדרך כלל על ידי המשפחה, גם כדי להודיע על אזכרה למנוח, ביום השנה למותו.
מתחילת שנות ה-20 של המאה ה-20 נהוג לכלול בתחתית מודעת האבל מידע לגבי מיקום השבעה, ולעיתים גם השעות שבהן יושבים שבעה.
שימושים חריגים

לעיתים נעשה במודעות אבל שימוש החורג ממטרתן המקורית. דוגמאות לכך:
פרסום מודעת אבל המודיעה על מותו של אדם חי, כדרך לפגוע בו.
על "המוסד" מסופר כי במסגרת "מבצע זעם האל" לחיסול חברי ארגון הטרור "ספטמבר השחור", שהיו אחראים במישרין או בעקיפין לטבח הספורטאים באולימפיאדת מינכן, פורסמו מודעות אבל על המועמדים לחיסול, כאמצעי של לוחמה פסיכולוגית.
בנובמבר 2007 נעצרו שוטרים אחדים במשטרת נהריה ("השוטרים הנוקמים") בחשד שניסו לפגוע בעבריין באמצעות מטעני חבלה. בית המשפט הוציא צו איסור פרסום האוסר פרסום שמותיהם, אך באחד העיתונים פורסמה מודעת אבל המודיעה על מותו של "אברהם אזולאי" (שמו של גיבור הסרט "השוטר אזולאי"), ועליה חתומים השוטרים החשודים.
במיצג שנערך במוזיאון ישראל וכותרתו "עבודה עברית", כלל האמן גדעון גכטמן מודעות אבל עם הכיתוב "עבודה עברית". פעולה אמנותית נוספת שבוצעה על ידי גכטמן כללה פרסום מודעות אבל עצמיות בעיתונים יומיים ותליית מודעות על לוחות מודעות. פעולה זו שיקפה את היחס הסבוך, בעיני גכטמן, שבין האמנות לחייו של האמן, ודיאלקטיקה שבין ייצוג למציאות. בנוסף יצר גכטמן סדרה של עבודות בשם "מודעת אבל".
יום לפני הבחירות לרשויות המקומיות בנובמבר 2008 נתלו בבאר שבע מודעות אבל כוזבות, שהודיעו על מותו הפתאומי של ראש העיר, המועמד לכהונה נוספת, יעקב טרנר.
ראו גם

נקרולוג
הערות שוליים

↑   אלון עידן, שינויים בהרגלי השבעה, באתר הארץ, 11 בינואר 2018
↑  יהונתן ליס וג'קי חורי, השוטרים הנאשמים מנהריה נחשפו במודעת אבל פיקטיווית בעיתון, באתר הארץ, 27 בנובמבר 2007
↑  גדעון עפרת, "לב הדברים", גדעון גכטמן, עבודות 1971-1986, הוצאת סתווית, 1986, ללא מספרי עמודים.
↑  אילנה קוריאל, באר-שבע: מודעות בישרו על "מותו" של טרנר, באתר ynet, 10 בנובמבר 2008
| --- | --- |
בקרת זהויות :  NLI: 987007543360705171  LCCN: sh85036113  NARA: 10639418
מדוזות בעלות-גבעול

| מדוזות בעלות-גבעול |
| --- | --- |

מיון מדעי
ממלכה:: בעלי חיים
מערכה:: צורבים
מחלקה:: Staurozoa
סדרה:: מדוזות בעלות-גבעול
שם מדעי
 Stauromedusae ‏הקל, 1879

מדוזות בעלות-גבעול (שם מדעי: Stauromedusae) היא סדרה של בעלי חיים צורבים דמויי מדוזה הכוללת 2 תת-סדרות ו-6 משפחות. זוהי הסדרה היחידה במחלקה Staurozoa.
מאפיינים

בעלי חיים אלו נבדלים משאר המדוזות בכך שהם חסרי פוליפים במחזור החיים.
הם חיים על קרקעית הים ואינם שוחים. למינים בסדרה זו יש גוף בצורת חצוצרה וזרועות ציד שפונות מעלה בניגוד לרוב המדוזות שזרועות הציד שלהן פונות מטה. המינים בסדרה חיים בעיקר במים קרים וסמוך לחופים.
רבייה

הנקבה מטילה ביצים שמהן בוקעות פגיות שוחות שלא דומות לחיה הבוגרת. בשלב מסוים הפגיות שוחות לקרקעית הים ושם הן הופכות לבוגרים.
תזונה

כמו מרבית המדוזות הם טורפים שניזונים מפיטופלנקטון, זואופלנקטון, חיידקים, שטרגליים, קרילאים, חסילונים ורב-זיפיות.
מיון

תת סדרה Amyostaurida
משפחה Kishinouyeidae
משפחה Craterolophidae
תת סדרה Myostaurida
משפחה Haliclystidae
משפחה Kyopodiidae
משפחה Lipkeidae
משפחה Lucernariidae
מאט ראד

| --- | --- |

 לידה:  המאה ה־20 אוקלנד, ארצות הברית 
 שם לידה:  מת'יו סמית' ראדוסביץ'
 מוקד פעילות:  ארצות הברית 
 תקופת הפעילות:  מ-2004 
 שפה מועדפת:  אנגלית 
 פרופיל ב-IMDb
 
מת'יו סמית' ראדוסביץ' (באנגלית: Matthew Smith Radosevich), הידוע גם בשם הבמה מאט ראד (Matt Rad), הוא מפיק מוזיקלי ופזמונאי אמריקאי.
הוא כתב והפיק שירים לאמנים רבים, בין היתר לדמי לובאטו, ואן דיירקשן, גאי סבסטיאן, ליטל מיקס, מרטין גריקס, ביבי רקסה, The Vamps, מרטין ינסן, אולי מארס, לואיזה ג'ונסון, CNCO, נייל הורן, מארן מוריס, טופיק, אלי ברוק וג'יימס ארתור.
קריירה

הוא החל את פעילותו כמפיק מוזיקלי ב-2004, כאשר היה אחד מהמפיקים של אלבומם הראשון של The Matches (אנ')‏, E. Von Dahl Killed the Locals.
ב-2011, הוא הפיק וכתב, לצד אנדי גרמר (אנ'), את שירו של גרמר, "Fine by Me".
ב-2013, הוא היה אחד מהכותבים והמפיקים של השיר "Nightingale" של דמי לובאטו, ושל השיר "Best Song Ever" של ואן דיירקשן.
ב-2014, הוא היה אחד מהכותבים והמפיקים של השיר "Linger" של גאי סבסטיאן ולופה פיאסקו.
ב-2015, הוא היה אחד מהכותבים והמפיקים של השיר "Black Magic" של ליטל מיקס.
ב-2016, הוא היה אחד מהכותבים והמפיקים של השיר "In the Name of Love" של מרטין גריקס וביבי רקסה.
ב-2017, הוא היה אחד מהכותבים והמפיקים של השיר "Power" של ליטל מיקס וסטורמזי, של השיר "Middle of the Night" של The Vamps ומרטין ינסן, של השיר "Unpredictable" של אולי מארס ולואיזה ג'ונסון, ושל השיר "Coming Home" של שפרד (אנ'). באותה השנה, הוא היה אחד מהמפיקים של השיר "100 Años" של Ha*Ash (אנ') ופרינס רויס (אנ'), ושל גרסת הרמיקס של ליטל מיקס לשיר "Reggaetón Lento (Bailemos)" של CNCO.
ב-2018, הוא היה אחד מהכותבים והמפיקים של גרסת הרמיקס של מייגן טריינור ושון פול לשיר "Hey DJ" של CNCO. באותה שנה, הוא היה אחד מהכותבים של השיר "Seeing Blind" של נייל הורן ומארן מוריס, של השיר "Perfect" של טופיק ואלי ברוק, ושל השיר "Lemon to a Knife Fight" של The Wombats (אנ').
ב-2021, הוא היה אחד מהכותבים והמפיקים של השיר "Medicine" של ג'יימס ארתור.
הערות שוליים

↑  Matt Rad, באתר AllMusic
↑  Scott, Jason. "Premiere: Dylan Gardner's acoustic rendering of "Always Far Away"". Pop Dust. Pop Dust. ארכיון מ-2021-07-24. נבדק ב-10 באוגוסט 2017. {{cite web}}:  (עזרה)
↑  Zemler, Emily. "On The Record: The True Cost of Recording". Alternative Press. Alternative Press. ארכיון מ-2017-07-02. נבדק ב-10 באוגוסט 2017. {{cite web}}:  (עזרה)
| --- | --- |
בקרת זהויות :  MusicBrainz: 1e04c09a-18a8-48ab-b9e1-7238326f9db1
מבצע הטלה

מפה המתארת את המצב הפוליטי באירופה, המלחמה הקרה
מבצע הטלה (באנגלית: Operation Dropshot) היה שם קוד שנהגה במחלקת ההגנה האמריקאית לתוכנית מגירה למלחמה משולבת נשק גרעיני נגד ברית המועצות ובעלות בריתה, כתגובה לכיבוש אפשרי של מערב אירופה, המזרח הקרוב או חלקים ממזרח אסיה על ידי צבא ברית המועצות, מתקפה שהעריכו שתתרחש ב-1957. התוכנית הוכנה ב-1949, בראשיתה של המלחמה הקרה, ונחשפה לציבור ב-1977. על אף שהתוכנית כללה שימוש בכלי נשק גרעיניים, הם לא היו צפויים להוות גורם מכריע במלחמה.
תוכן המבצע

המבצע תוכנן בימים בהם ארסנל הנשק הגרעיני של ארצות הברית היה מוגבל בהיקפו, מוקם בעיקר בארצות הברית והסתמך על מפציצים שישמשו להתקפה. המבצע קבע פעולות שדרשו שימוש ב-300 פצצות גרעיניות וכן ב-29 אלף פצצות נוספות נגד 200 מטרות שהיו פרוסות ב-100 ערים ועיירות בברית המועצות, במטרה להשמיד 85% מהפוטנציאל התעשייתי של ברית המועצות. כמו כן, בין 75 ל-100 פצצות גרעיניות יועדו לשמש להשמדת מטוסי קרב סובייטים.
המבצע תוכנן לפני פיתוח הטילים הבליסטיים הבין-יבשתיים וכלל הערה כי התוכנית תבוטל אם טילים יהפכו לאמצעי זול ויעיל לנשיאת נשק גרעיני. מסמכים אלו פורסמו מאוחר יותר תחת השם "מבצע הטלה: התוכנית של ארצות הברית למלחמת עולם שלישית נגד רוסיה בשנת 1957".
מודעת אבל (גדעון גכטמן)

מודעת אבל (1975), הדפס רשת, גובה 26.5 ס"מ, רוחב 34.5 ס"מ
"מודעת אבל" היא סדרה של עבודות שיצר האמן הישראלי גדעון גכטמן.
היסטוריה

ב-18 במאי 1975 פרסם גכטמן מודעת אבל עצמית בעיתונים "הארץ" ו-"ג'רוזלם פוסט" וכן על לוחות מודעות באזור מגוריו בעיר ראשון לציון. הייתה זו פעולה המשכית לתערוכה "חשיפה" (1973), בה תיאר גכטמן את הניתוח בו הושתל בגופו מסתם לב מלאכותי.
הטקסט של המודעות נכתב בנוסח מקובל במודעות אבל בישראל: "הננו מודיעים בצער וביגון על פטירתו ללא עת של יקירנו גדעון גכטמן, המשפחה". גכטמן סיפר בדיעבד על התגובות הרגשיות לעבודה: "באו מורים מבצלאל ושאלו 'מה, השתגעת? הבהלת את כולם'. התגובה מהסביבה מעניקה משמעות לעבודה."
כבר בשנת 1975 יצר גכטמן סדרה של מודעות בגודל זהה למודעות האבל המקוריות שיצר. במודעות אלו חרג מן השימוש המסורתי בצבע שחור על גבי רקע לבן. השינוי הצבעוני יצר הסטה של המודעות אל אובייקט אמנות. גכטמן בחר להשתמש בטכניקה אמנותית של הדפס רשת, במקום בטכניקה הדפס הבלט המסורתית. טכניקה זו אפשרה לו להדפיס אותן בצבעי טקסט או רקע שונים. בנוסף, הופיעו בהן סממנים אמנותיים נוספים כגון חתימה ומספרים המסמלים מהדורה ממוספרת, הנהוגה בשטח ההדפס.
בשנת 1984 יצר גכטמן עוד סדרות של מודעות אבל. חלקן הופיע בתערוכת יחיד שהתקיימה בגלריה של נעמי גבעון בתל אביב-יפו. רוב העבודות הודפסו בהדפס-רשת על לוח עץ לבוד בגובה של 79.5 ס"מ, וברוחב של 101.5 ס"מ. יחד עם זאת נוצרו גם שתי עבודות בגדלים מונומנטליים, בגובה של 239 ס"מ וברוחב של 310 ס"מ, או כמו בעבודה "שני נלסונים עם פרוכת", בטכניקה של רקמה על בד קטיפה. אלו העלו על הדעת קונוטציות ליטורגיות של הנצחה על גבי ארון קודש. עבודות אחרות מאותה עת עשו שימוש בניאון צבעוני, שהותקן על גבי לוחות העץ המדפסים. אחת מעבודות אלו שובצה במיצב "הכנה למאוזולאום מס' 1" (1988), שהוצג בסדנאות האמנים בירושלים.
פרשנות

גדעון עפרת טען במאמרו אודות יצירתו של גכטמן (1986) כי אין בה שימוש בזהות מושאלת, כמו למשל זו של רוז סלאווי, כי אם הצגה של "עצמו הדובר במירב גילוי הלב". עם זאת, הטשטוש שבין זיוף ואמת מוליד מאפיינים תיאטרליים. "בין המטאפורות למיתוס ניצבים הניכור התבוני ותודעת השקר".
משה ניניו ראה במודעות האבל הראשונות "פעולת-קצה, ששאפה ליצור פיתול בין המדומה לממשי", ובתוך כך גם נעלה את תקופת האמנות המושגית ביצירתו. העבודות הצבעוניות, שהופיעו מיד אחריה היוו ביטוי של הפוסטמודרניזם, המדגיש את קריסתו של האובייקט אל דימוי, ואת התנועה הנגדית של הפיכת הדימוי לאובייקט.
בפרשנותה אודות סדרת המודעות, תיארה איה מירון (2013) את המודעות הראשונות כאקט של כינון הזהות עצמית אל מול המוות, כמו גם כאקט של סימון טריטוריה באמצעות פרסום המודעות על לוחות המודעות הקרובים למקום מגוריו. כמו ניניו, אף היא ראתה בסדרת המודעות הצבעוניות ביטוי אירוני המטשטש המרחק שבין "גבולות המודעה כדימוי וגבולות הציור".
הערות שוליים

↑  דנה גילרמן, אתם לא רואים שאני הולך באוויר, באתר הארץ, 31 במאי 2007
↑  הגלריה מוקמה בחלל ברחוב נתן החכם שהיה שייך לגלריה גורדון.
↑  ראו: עפרת, גדעון, "לב הדברים", בתוך: ניניו, משה (עורך), גדעון גכטמן: עבודות 1986-1971, הוצאת סתוית, תל אביב, 1986, עמ' 5 (ללא מספרי עמודים)
1 2  ראו: ניניו, משה, "זה שנלקח (Étant pris): אמנותו של הכל-אדם", בתוך: מירון, איה (עורכת), גדעון גכטמן, 2008-1942, מוזיאון ישראל, ירושלים, 2013, עמ' 58
1 2  ראו: מירון, איה (עורכת), "בדיעבד", גדעון גכטמן, 2008-1942, מוזיאון ישראל, ירושלים, 2013, עמ' 18
לוח מודעות בראשון לציון ועליו מודעת האבל של גדעון גכטמן (1975)
מודעת אבל (1984), צבע תעשייתי על עץ לבוד, גובה 79.5 ס"מ, רוחב 103.5 ס"מ
מודעת אבל (2006), ניאון, הדפס רשת על עץ לבוד מחופה בפורמייקה
כריסטיאן פארש

כריסטיאן פארש (בהונגרית: Pars Krisztián; נולד ב-18 בפברואר 1982) הוא אתלט הונגרי. הוא האלוף האולימפי (לונדון 2012), פעמיים ברציפות סגן אלוף העולם (טגו 2011 ומוסקבה 2013), פעמיים ברציפות אלוף אירופה (הלסינקי 2012 וציריך 2014) ו-10 פעמים ברציפות אלוף הונגריה (2014-2005) ביידוי פטיש.
ביוגרפיה

פארש נולד במערב הונגריה בקורמנד שבמחוז ואש. הוא מתאמן בהדרכת זולט נמט.
ביוגרפיה > 2004

באולימפיאדת אתונה (2004) סיים פארש במקום חמישי ביידוי פטיש בתוצאה של 78.73 מטר. בשלב המוקדמות האו קבע את התוצאה השנייה בטיבה, 80.50 מטר שיכלה להספיק למדליית כסף.
ביוגרפיה > 2005

באליפות העולם שנערכה בהלסינקי, פינלנד בשנת 2005 סיים פארש במקום שביעי ביידוי פטיש בתוצאה של 78.03 מטר.
ביוגרפיה > 2006

באליפות אירופה שנערכה בגטבורג, שוודיה בשנת 2006 סיים פארש במקום שישי בתוצאה של 78.34 מטר.
ביוגרפיה > 2007

באליפות העולם שנערכה באוסקה, יפן בשנת 2007 סיים פארש במקום חמישי ביידוי פטיש בתוצאה של 80.93 מטר.
ביוגרפיה > 2008

באולימפיאדת בייג'ינג (2008) סיים פארש במקום רביעי ביידוי פטיש בתוצאה של 80.96 מטר.
ביוגרפיה > 2009

באליפות העולם שנערכה בברלין, גרמניה בשנת 2009 סיים פארש במקום רביעי ביידוי פטיש בתוצאה של 77.45 מטר. בשלב המוקדמות הוא סיים ראשון בתוצאה של 78.68 מטר, שהייתה מספיקה למדליית ארד.
ביוגרפיה > 2010 > סגן אלוף עולם

באליפות העולם שנערכה בטגו, קוריאה הדרומית באוגוסט 2011 זכה פארש במדליית כסף ביידוי פטיש בתוצאה של 81.18 מטר, אחרי קוז'י מורופושי מיפן (81.24 מטר) ופרימוז' קוזמוס מסלובניה (79.39 מטר).
ביוגרפיה > 2011 > אלוף אירופה

באליפות אירופה שנערכה בהלסינקי בשנת 2012 זכה פארש במדליית זהב ביידוי פטיש בתוצאה של 79.72 מטר, לפני אלכסיי זגורניי מרוסיה (77.40 מטר) ושימון ז'ולקובסקי מפולין (76.67 מטר).
ביוגרפיה > 2012 > אלוף אולימפי

באולימפיאדת לונדון (2012) זכה פארש במדליית זהב ביידוי פטיש בתוצאה של 80.59 מטר, לפני פרימוז' קוזמוס (79.36 מטר) וקוז'י מורופושי (78.71 מטר).
ביוגרפיה > 2013

באליפות העולם שנערכת במוסקבה שברוסיה באוגוסט 2013 זכה פארש במדליית כסף ביידוי פטיש בתוצאה של 80.30 מטר אחרי, פאבל פאיידק מפולין (81.97 מטר) ולפני לוקאש מליץ' מצ'כיה (79.36 מטר).
ביוגרפיה > 2014

באליפות אירופה שנערכה בציריך, שווייץ בשנת 2014 זכה פארש במדליית זהב ביידוי פטיש בתוצאה של 82.69 מטר, לפני פאבל פאיידק (82.05 מטר) וסרגיי ליטבינוב מרוסיה (79.35 מטר) ובכך הגן על תוארו.
ביוגרפיה > 2015

באליפות העולם שנערכת בבייג'ינג שבסין באוגוסט 2015 סיים פארש במקום רביעי ביידוי פטיש בתוצאה של 77.32 מטר.
שיאים אישיים

יידוי פטיש: 82.45 מטר (2006)